Tim Pool

Henkilökohtainen elämä

Pool kasvoi kolmen sisaruksensa kanssa Chicagon eteläpuolella alemman keskiluokan perheessä.  Hän lähti koulusta 14-vuotiaana ja opetti itsensä kotoa käsin kirjeenvaihto-ohjelman kautta. 
Pool on kertonut, että hänen sukujuurensa ovat Koreasta, Osagenista, Saksasta ja Irlannista.

Ura

Poolin reportaasi on myyty ja syndikoitu usealle valtavirran uutisyritykselle, mukaan lukien NBC:lle, Reutersille, Al Jazeeralle ja Timelle.  Hänestä raportoi Fast Company ja Wired.   Vuonna 2013 Pool liittyi Vice Mediaan tuottamaan ja juontamaan sisältöä, hän myös kehitti uusia raportointimenetelmiä. Vuonna 2014 hän liittyi Fusion TV:hen median kehityksen johtajaksi ja seniorikirjeenvaihtajan johtajaksi.   
Pool on Tagg.ly:n yksi perustajista, joka on mobiilisovellus valokuvien ja videoiden vesileimaukseen, jossa käyttäjät voivat pitää salassa tekijänoikeudet.

Raportointityyli

Pool käyttää live-streamin chattia jotta voi vastata katsojien esittämiin kysymyksiin raportoinnin aikana.  Pool on myös antanut katsojiensa ohjata häntä minne hän kuvaa. Hän muunteli kauko-ohjattua lelua, Parrot AR Dronea, joka on tarkoitettu ilmavalvontaa varten ja muunteli ohjelmistoa live-streamaamista varten, järjestelmää kutsuttiin nimellä DroneStream.    
Pool käyttää uutta teknologiaa tapahtumien raportoimiseen.  Vuonna 2013 hän raportoi Gezi Parkin protesteista Istanbulissa käyttäen Google Glassia.

Occupy Wall Street

Poolin livestream-videon ja lennokin käyttö Occupy Wall Streetin mielenosoitusten aikana sai The Guardianin kirjoittamaan artikkelin liiallisesta valvonnasta. Häntä on usein uhattu kuvaamisen takia. Tammikuussa 2012 naamioitu hyökkääjä fyysisesti ahdisteli häntä.   Poolin video, joka otettiin protestien aikana, oli instrumentaalinen todiste NYPD: n pidättämän valokuvaajan Alexander Arbucklen vapautuksessa. Video osoitti, että poliisi, joka oli pidättänyt hänet valehteli valan alla, vaikka mitään syytteitä ei esitetty.

NONATOn mielenosoituksen tapaus

Raportoidessa NONATO-protestia vuonna 2012 Chicago Summitissa, Pool ja neljä muuta joutuivat kymmenen Chicagon poliisin pysäytettäviksi ja poliiseilla oli merkitsemättömät ajoneuvot. Ryhmä poistettiin ajoneuvosta aseella uhaten ja heitä kuulusteltiin. Poliisin antama virallinen syy oli, että ajoneuvo, jossa porukka oli, vastasi kuvausta samankaltaisesta autosta. Pool ja hänen porukkansa vapautettiin noin 10 minuutin jälkeen.

Maahanmuutto asioiden raportointi Ruotsissa

Helmikuussa 2017 Pool matkusti Ruotsiin tutkimaan median raportoimista "no-go-alueista" ja pakolaisten aiheuttamista ongelmista maassa. Hän teki tämän riippumatta myöhemmästä haasteesta, jonka antoi Infowarsin kirjoittaja Paul Joseph Watson, joka tarjoutui maksamaan matkakustannukset ja majoituksen kenelle tahansa reportterille, joka pysyisi Malmön lähiöissä joissa on paljon rikollisuutta ja maahanmuuttajia."  Ruotsin poliisi kiisti Poolin raportin, jonka mukaan poliisi oli saattanut hänet ulos. Poliisi sanoi että heidän yhteiset reittinsä olivat sattumanvaraisia, mutta olivat samaa mieltä siitä, että he olivat neuvoneet Poolia lähtemään Rinkebyn alueelta.

Palkinnot

Pool valittiin Time 100 -persoonaksi vuonna 2012.   Seuraavana vuonna hän sai Shorty-palkinnon "Paras journalisti sosiaalisessa mediassa (Best Journalist in Social Media)" -kategoriassa.